Sed eĉ pli interesa estas la malkovro de kelkaj malnovaj paperoj ĵus reportitaj al la lumo. Iu mongola estro, nomiĝanta Guyulk, en 1246 invitis la tiaman Papon viziti lin persone, kune kun ĉiuj okcidentaj reĝoj, «por omaĝi kaj ricevi ordonojn»; la letero de la terura suvereno ne ricevis respondon, sed estis zorge konservita, kaj hodiaŭ ĝi estas bone videbla, skribita en persa lingvo kaj per arabaj tipoj. Apude troviĝas letero el silko, kun koverto el la sama substanco, skribita antaŭ tri jarcentoj de iu ĉina imperiestrino, Helena, kiu anoncis al la Papo la konvertiĝon de la tuta imperiestra familio, kaj petis la alsendon de jezuitoj; la letero estis transdonita al la tiama Papo Inocento la 10-a de iu pola pastro, post longa vojaĝo. Apude, la letero de iu maroka sultano, kiu, en la jaro 1250, proponis en araba lingvo la starigon de «amikaj diplomatiaj rilatoj» kaj la alsendon de Episkopo.